CELEX: 22019D1042
Language: bg
Date: 2017-09-22 00:00:00
Title: Решение на Съвместния комитет на ЕИП № 154/2017 от 22 септември 2017 година за изменение на приложение I (Ветеринарни и фитосанитарни въпроси) към Споразумението за ЕИП [2019/1042]

27.6.2019   
               
               
                  BG
               
               
                  Официален вестник на Европейския съюз
               
               
                  L 174/7
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 154/2017
         от 22 септември 2017 година
         за изменение на приложение I (Ветеринарни и фитосанитарни въпроси) към Споразумението за ЕИП [2019/1042]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2017/793 на Комисията от 10 май 2017 година за изменение на Регламент (ЕО) № 180/2008 по отношение на удължаването на срока, за който е определена референтната лаборатория на ЕС за болести по еднокопитните, различни от африканската чума по конете (1) следва да бъде включен в Споразумението за ЕИП.
                  
               
                     (2)
                  
                  
                     Решение за изпълнение (ЕС) 2017/888 на Комисията от 22 май 2017 година за изменение на Решение 2003/467/ЕО по отношение на статута на официално свободен от туберкулоза за регион Умбрия в Италия и на статута на официално свободна от ензоотична левкоза по говедата за Полша, за изменение на Решение 2004/558/ЕО по отношение на статута на свободна от инфекциозен ринотрахеит по говедата за Германия и за изменение на Решение 2008/185/ЕО по отношение на статута на свободни от болестта на Ауески за някои региони в Полша и одобряването на програма за ликвидиране на болестта на Ауески за регион Венето в Италия (2) следва да бъде включено в Споразумението за ЕИП.
                  
               
                     (3)
                  
                  
                     Настоящото решение се отнася до законодателството относно живи животни, различни от рибите и аквакултурните животни. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. Поради това настоящото решение не се прилага по отношение на Исландия.
                  
               
                     (4)
                  
                  
                     Настоящото решение се отнася до законодателството по ветеринарните въпроси. Законодателството по ветеринарните въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
                  
               
                     (5)
                  
                  
                     Поради това приложение I към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Част 4.2 от глава I от приложение I към Споразумението за ЕИП се изменя, както следва:
            
                        1.
                     
                     
                        В точка 90 (Регламент (ЕО) № 180/2008 на Комисията) се добавя следното тире:
                        
                                    „—
                                 
                                 
                                    
                                       32017 R 0793: Регламент за изпълнение (ЕС) 2017/793 на Комисията от 10 май 2017 г. (ОВ L 120, 11.5.2017 г., стр. 5).“
                                 
                              
                  
                        2.
                     
                     
                        В точка 70 (Решение 2003/467/ЕО на Комисията), точка 80 (Решение 2004/558/ЕО на Комисията) и точка 84 (Решение 2008/185/ЕО на Комисията) се добавя следното тире:
                        
                                    „—
                                 
                                 
                                    
                                       32017 D 0888: Решение за изпълнение (ЕС) 2017/888 на Комисията от 22 май 2017 г. (ОВ L 135, 24.5.2017 г., стр. 27).“
                                 
                              
                  
         
            Член 2
            Текстовете на Регламент за изпълнение (ЕС) 2017/793 и Решение за изпълнение (ЕС) 2017/888 на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 23 септември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 22 септември 2017 година.
            
               
                  За Съвместния комитет на ЕИП
               
               
                  Председател
               
               Sabine MONAUNI
            
         
         
            (1)  ОВ L 120, 11.5.2017 г., стр. 5.
         
            (2)  ОВ L 135, 24.5.2017 г., стр. 27.
         
            (*1)  Без отбелязани конституционни изисквания.